Узак жол

Узак жол — кыргыз жазуучусу Мукай Элебаевдин 1936-жылы жарык көргөн өз өмүрүнө негизделген романыМамлекеттик тил жана энциклопедия борбору.Кыргыз адабияты(энциклопедиялык окуу куралы).-Б.: 2004,ISBN 9967-14-11-9. Бул чыгарма кыргыз элинин 1916-жылдагы Үркүн окуяларындагы азаптуу турмушун, орус падышачылыгына каршы көтөрүлүшүн жана андан кийин Кытайга качкандагы тагдырын баяндаган. Ал кыргыз адабиятындагы алгачкы роман болуп эсептелет
. 

Мукай романды 1934-жылдын январында жаза баштап, 1935-жылдын октябрь айында аяктаган . Китеп 1936-жылы басылып чыккан. Элебаев бул чыгармасын "романдын биринчи китеби" деп атаган, бул анын уландысын жазууну пландаганын билдирет. Чынында, романдын уландысы аңгемелер жана повесттер түрүндө жарык көргөн: "Кыйын кезең" (1938), "Бороондуу күнү" (1939), "Зарлык" (1941), "Сасык негар" (1937).

Чыгарманын башкы каарманы 11 жаштагы Мукайдын жашоосу аркылуу элдин тарыхый трагедиясы жана автордун жеке турмушу чагылдырылган. Китепте кыргыздардын ошол мезгилдеги оор турмушу, Кытайга качуудагы кыйынчылыктары жана жеке жашоосундагы трагедиялар реализм менен көрсөтүлгөн. 

Чыгармада Мукай Элебаев, Бурмаке, Урманбет, Мамирмазин, Чоңкол, Балакурман сыяктуу инсандар өздөрүнүн түпкү ысымдары менен катышкан.

Бул роман социалисттик реализмге негизделген Үркүн окуясын колдонуп болшевиктердин пропагандасын жайылтат. Ал орус падышачылыгынын катаалдыктарын көрсөтөт, бирок кыргыздар жана тиешелүү улуттардын терс образдарын да камтыйт. Ал эми болшевиктер эркиндик үчүн күрөшчүлөр жана басмырланган адамдардын коргоочулары катары сүрөттөлөт, жаңы дүйнөлүк тартипти түзүүдөгү ролу баса белгиленет.

 Интернеттеги шилтемелер 
Узак жол (Викибулакта)

 Булактар 
Категория:Кыргыз адабияты
Категория:Китептер
Категория:Кыргызча китептер